Diari Oficial de la Generalitat Valenciana


Sumari del DOGV 10496, del 23-12-2024 (2024/13088)

ACORD de 19 de desembre de 2024, de la Direcció General d’Innovació, per a l’ampliació del termini d’execució de les ajudes convocades per Resolució de la Conselleria d’Innovació, Indústria, Comerç i Turisme, de 14 de novembre de 2024, per la qual s’aproven les bases reguladores i la convocatòria de les ajudes per a projectes de desenrotllament experimental en l’àrea de la intel·ligència artificial i per a l’impuls al desenrotllament d’espais de dades sectorials, en el marc del Pla de Recuperació, Transformació i Resiliència finançat per la Unió Europea-NextGenerationEU.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10781

Data del DOGV
:   23-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13833

CVE
:   XTDP-V-2737-65393

Data del document
:   19-12-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Acord

Anàlisi jurídica

 Descriptors 

:   * ajuda pública
    * intel·ligència artificial
    * investigació científica

En relació amb la resolució de convocatòria de la Conselleria d'Innovació, Indústria, Comerç i Turisme, de 14 de novembre de 2024, d'ajudes per a projectes de desenrotllament experimental en l'àrea de la intel·ligència artificial i per a l'impuls al desenrotllament d'espais de dades sectorials, en el marc del Pla de Recuperació, Transformació i Resiliència,

Considerant,

Que en la base 26.4 de l'esmentada resolució de convocatòria s'establix que, per a la realització dels projectes, els «terminis podran ser prorrogats, per causes degudament justificades, per resolució del director general d'Innovació, però no podran anar més enllà de les dates de finalització de la fita CID 253, per a la línia d'actuació 1, i objectiu CID 180, per a la línia d'actuació 2, segons el que s'establix en la Decisió d'Execució de 13 de juliol de 2021 relativa a l'aprovació de l'avaluació del pla de recuperació i resiliència d'Espanya, així com en les seues posteriors modificacions».

Que en l'article 32.1 de la Llei 39/2015, d'1 d'octubre, del Procediment Administratiu Comú de les Administracions Públiques, s'establix que «L'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la mitat d'estos, si les circumstàncies ho aconsellen i amb això no es perjudiquen drets de tercer».

Que, donada l'envergadura i complexitat dels projectes previstos, el termini d'execució assenyalat en la resolució de convocatòria resulta massa ajustat.

ACORDE

*Primer*

Ampliar el termini per a la realització dels projectes establit en la base 26.4, de manera que, llevat que la resolució de concessió indique una altra cosa, el termini màxim per a la realització dels projectes serà el 28 de febrer de 2026 per a propostes enquadrades en la línia d'actuació 1 i el 31 de maig de 2026 per a la línia d'actuació 2.

*Segon*

Ordenar la publicació d'este acord en el DOGV i notificar-ho, si és el cas, als interessats.

D'acord amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques, els acords sobre ampliació de terminis no seran susceptibles de recurs, sense perjuí del procedent contra la resolució que pose fi al procediment.

  

Alacant, 19 de desembre de 2024

Juan José Cortés Vélez

Director general Innovació